אירית בן-אבא

אירית בן-אבא ויטלה (נולדה ב-1958) היא דיפלומטית ישראלית המשמשת כשגרירת ישראל ברפובליקה העממית של סין וכשגרירה לא-תושבת למונגוליה. בעבר כיהנה כשגרירת ישראל ביוון (2014–2019), שגרירה בפיליפינים (2000–2003) וכסמנכ"לית לעניינים כלכליים במשרד החוץ (2007–2014).

ביוגרפיה
בן-אבא נולדה בתל אביב. השתחררה מהצבא ב-1978. היא בעלת תואר ראשון בלימודי המזרח הרחוק ואנגלית מהאוניברסיטה העברית בירושלים (1982) ותואר שני במנהל עסקים מהאוניברסיטה העברית בירושלים (2005). בוגרת תוכנית הסגל הבכיר של משרד החוץ.

ב-1985 סיימה קורס הצוערים של משרד החוץ. בשנים 1986 עד 1989 הוצבה בהונג קונג. לאחר מכן עבדה בדסק הסיני באגף אסיה של משרד החוץ וכן כציר בשגרירות ישראל בבייג'ינג. ב-1996 מונתה למנהלת מחלקת דרום אסיה ודרום מזרח אסיה.

בשנת 2000 מונתה לשגרירת ישראל בפיליפינים. ב-2004 מונתה לשגרירה ניידת לא-תושבת במדינות הבלקן, באלבניה, בבוסניה והרצגובינה ובמקדוניה הצפונית. ב-2006 מונתה לראש החטיבה לעניינים כלכליים של המזרח התיכון וטיפלה בנושאים הכלכליים וההומניטריים הנוגעים ליחסי ישראל והרשות הפלסטינית. ב-2007 מונתה לסמנכ"לית לעניינים כלכליים של משרד החוץ.

ב-2014 מונתה לשגרירת ישראל ביוון. ב-2020 מונתה לממונה על היחסים (שגרירה בפועל) בשגרירות ישראל בצרפת. כמו כן שימשה שליחה מיוחדת לענייני הגירה.

החל מינואר 2021, מכהנת כשגרירת ישראל בסין ובמונגוליה.

אם לבן.

קישורים חיצוניים

 אירית בן אבא , באתר המכון למנהיגות וממשל

הערות שוליים

דיפלומטיות ישראליות
דיפלומטים ישראלים
בוגרי האוניברסיטה העברית בירושלים
בוגרות האוניברסיטה העברית בירושלים
שגרירי ישראל בפיליפינים
שגרירי ישראל באלבניה
שגרירי ישראל ביוון
שגרירי ישראל במקדוניה הצפונית
שגרירות ישראל
שגרירי ישראל
שגרירי ישראל בבוסניה והרצגובינה
שגרירי ישראל בסין
מונגוליה: יחסי חוץ
ישראליות שנולדו ב-1958
ישראלים שנולדו ב-1958